钦定古今图书集成/明伦汇编/皇极典/第264卷 > 宋
## 钦定古今图书集成/明伦汇编/皇极典/第264卷 > 宋

### 太祖建隆三年诏百官朝对直言无讳

按《宋史太祖本纪》，建隆三年二月“甲午，诏自今百官
朝对，须陈时政利病，无以触讳为惧。”

### 太宗太平兴国六年以日食诏求直言

按：《宋史太宗本纪》：“太平兴国六年九月乙未朔，日有
食之。壬子，诏求直言。”

### 雍熙元年诏求直言

按《宋史太宗本纪》：“雍熙元年五月丁丑，乾元、文明二
殿灾。六月丁亥，诏求直言。”

### 至道元年三月庚申诏求直言

按：《宋史太宗本纪》云云。

至道三年，真宗即位，诏求直言。

按：《宋史真宗本纪》：“至道三年二月，即皇帝位，五月丁
卯，诏求直言。”

### 真宗咸平元年以星变诏求直言

按《宋史真宗本纪》：咸平元年春正月甲申，彗出营室
北。二月癸巳，吕端等言，彗出之应，当在齐鲁分。帝曰：
“朕以天下为忧，岂直一方耶？”甲午，诏求直言。

咸平二年，以久旱，诏求直言。

按《宋史真宗本纪》：二年闰三月“丁亥，以久不雨，帝谕
宰臣曰：‘凡政有阙失，宜相规以道，毋惜直言。庚寅，诏
中外臣直言极谏’。”

咸平三年，诏“求直言。”

按，《宋史真宗本纪》：“三年十一月壬午，诏群臣尽言无
讳，常参官转对如故事，未预次对者，听封事以闻。”
咸平六年，以星变诏求直言。

按《宋史真宗本纪》：“十一月甲寅，有星孛于井、鬼。十二
月甲子，诏求直言。”

### 大中祥符四年诏言事官并赐对

按《宋史真宗本纪》：大中祥符四年“八月丁巳，诏文武
官有言刑政得失，边防机事者，并赐对。”

### 仁宗天圣七年诏百官直言时政阙失

按：《宋史仁宗本纪》：“天圣七年三月癸未，诏百官转对，
极言时政阙失，在外者实封以闻。”

### 明道元年以火灾诏求直言

按《宋史仁宗本纪》。明道元年。八月壬戌。大内火。延八
殿。乙丑。诏群臣直言阙失明道二年。秋七月戊子。诏以蝗旱。令中外直言阙政
按《宋史仁宗本纪》云云。

### 康定元年下诏求言

按《宋史仁宗本纪》：“康定元年二月丙午，许中外臣庶
上封章言事。三月丙子，大风，昼暝。是夜有黑气长数
丈，见东南。丁丑，诏中外言阙政。”

### 庆历二年五月甲寅诏三馆臣寮上封事及听请对按宋史仁宗本纪云云

庆历七年，诏“内外臣寮实封言事。”

按，《宋史仁宗本纪》：“庆历七年三月癸未，诏天下有能
言宽恤民力之事者，有司驿置以闻，以其副上之转
运司，详其可行者辄行之。丁亥，以旱罢大宴。癸巳，诏
许中外臣寮实封条上三事。”

庆历八年，诏群臣条奏阙失。

按《宋史仁宗本纪》：八年三月甲寅，幸龙图天章阁，诏
辅臣曰：“西陲备御，兵冗赏滥，罔知所从，卿等各以所
见条奏。”又诏翰林学士、三司使、知开封府、御史中丞
曰：“朕躬阙失，左右朋邪，中外险诈，州郡暴虐，法令有
不便于民者，朕欲闻之，其悉以陈。”癸亥，以朝政得失，
兵农要务，边防备豫，将帅能否，财赋利害，钱法是非，
与夫谗人害政，奸盗乱俗，及防微杜渐之策，召知制
诰、谏官、御史等谕之，使悉对于篇

### 嘉祐元年六月己卯诏群臣实封言时政阙失

按：《宋史仁宗本纪》云云。

### 英宗治平二年八月乙未以雨灾诏责躬乞言

按：《宋史英宗本纪》云云。

治平四年，神宗即位，诏求直言。

按：《宋史神宗本纪》：“治平四年正月丁巳，即皇帝位。闰
三月庚子，诏求直言，夏四月辛酉，诏内外所上封事，
令张方平、司马光详定以闻。六月辛未，诏天下官吏，
有能知徭役利病可议宽减者以闻。”

### 神宗熙宁元年春正月丁亥命宰臣曾公亮等极言阙失

按：《宋史神宗本纪》云云。

熙宁七年三月乙丑，诏以灾异求直言。

按：《宋史神宗本纪》云云。

熙宁八年。冬十月己亥。诏以灾异数见。求直言
按《宋史神宗本纪》云云。

### 元丰三年秋七月癸未彗出太微垣丙戌诏求直言按宋史神宗本纪云云

元丰八年，哲宗即位，下诏求言。

按《宋史哲宗本纪》：“元丰八年三月戊戌，即皇帝位。五
月丙申，诏百官言朝政阙失。六月丁亥，诏中外臣庶，
许直言朝政阙失，民间疾苦。”

### 哲宗绍圣四年以星变诏求直言

按《宋史哲宗本纪》：“绍圣四年九月壬子，以星变，诏公
卿悉心修政，以辅不逮，求中外直言。”

### 元符三年徽宗即位诏求直言

按：《宋史徽宗本纪》：“元符三年正月，即皇帝位，三月辛
卯，诏求直言。”

### 徽宗崇宁五年以星变诏求直言

按《宋史徽宗本纪》：“崇宁五年春正月乙巳，以星变，诏
求直言阙失。丁未，太白昼见。戊申，诏侍从官奏封事。”

### 大观四年五月丙辰诏以彗星见令侍从官直言指陈阙失

按：《宋史徽宗本纪》云云。

### 宣和七年十二月己未诏令中外直言极谏

按：《宋史徽宗本纪》云云。

### 钦宗靖康元年春正月丁卯朔诏中外臣庶实封言得失

按：《宋史钦宗本纪》云云。

### 高宗建炎元年下诏求言

按：《宋史高宗本纪》：“建炎元年五月，诏中外臣庶许言
民间疾苦，虽诋讦亦不加罪。”

建炎三年，下诏求言。

按，《宋史高宗本纪》：“三年二月癸亥，下诏求直言。丙子，
诏士民直言时政得失。夏四月乙卯，许中外直言。六
月己酉，以久雨，召郎官以上言阙政。”

### 绍兴元年十二月戊寅以彗出求直言

按：《宋史高宗本纪》云云。

绍兴二年九月辛酉，以彗出，诏“许中外臣民直言时
政。”

按：《宋史高宗本纪》云云。

绍兴三年，以灾异求直言。

按：《宋史高宗本纪》：“绍兴三年八月甲辰，以雨旸不时，
苏、湖地震，求直言。”

绍兴四年十二月己亥，以来年正旦日食，下诏求直
言。

按：《宋史高宗本纪》云云。

绍兴六年六月乙巳朔夜，地震。己酉，求直言。

按：《宋史高宗本纪》云云绍兴七年，以灾异求直言。

按《宋史高宗本纪》：“七年二月辛丑，以日食，求直言。六
月癸未，以久旱，命中外臣庶实封言事。”

绍兴十五年，以星变求言。

按《宋史高宗本纪》：“十五年夏四月戊寅，彗星出东方。
癸未，命监司郡守条上便民事宜。”

绍兴三十二年五月，孝宗即位，下诏求言。

按《宋史孝宗本纪》：“绍兴三十二年五月乙亥，即皇帝
位。甲申，诏中外士庶陈时政阙失。七月庚子，以雨水、
飞蝗，令侍从、台谏条上民间利病。十二月戊辰，诏侍
从、台谏集议当今弊事，仍命尽率其属，使极言无隐。”

### 孝宗隆兴元年秋七月乙巳以旱蝗星变诏侍从台谏两省官条上时政阙失

按：《宋史孝宗本纪》云云。

隆兴二年，以水灾下诏求言。

按《宋史孝宗本纪》：“二年秋七月癸丑，以江东、浙西大
水，诏侍从、台谏、卿监、郎官、馆职陈阙失及当今急务。”

### 乾道元年夏五月壬戌诏监司帅守讲究弊事以闻按宋史孝宗本纪云云

乾道二年夏四月戊寅，以久雨，命侍从、台谏议政刑
所宜以闻。

按：《宋史孝宗本纪》云云。

### 淳熙八年七月乙巳以旱蝗星变诏侍从台谏两省官条上时政阙失

按：《宋史孝宗本纪》云云。

淳熙九年，诏讲读官直言时政。

按《宋史孝宗本纪》：九年四月癸亥，帝览陆贽奏议，谕
讲读官曰：“今日之政，恐有如德宗之弊者，卿等条陈
来上，无有所隐。”

淳熙十四年，下诏求言。

按《宋史孝宗本纪》：十四年“秋七月丙午，诏群臣陈时
政阙失及当今急务。己酉，诏监司条上州县弊事、民
间疾苦。癸丑，命检正、都司看详群臣封事，有可行者
以闻。”

### 光宗绍熙二年以灾异诏求直言

按《宋史光宗本纪》：“绍熙二年二月乙酉，诏以阴阳失
时，雷雪交作，令侍从、台谏、两省、卿监、郎官、馆职各具
时政阙失以闻。五月庚申，诏侍从、经筵、翰苑官自今
并不时宣对，庶广咨询，以补治道。”

绍熙五年，宁宗即位，诏求直言。

按《宋史宁宗本纪》：“绍熙五年七月，即皇帝位，戊辰，诏
求直言。甲申，诏两省官详定应诏封事，具要切者以
闻。冬十月乙未，诏以阴阳谬盭，雷电非时，令台谏、侍
从各疏朝政阙失以闻。”

### 宁宗庆元六年诏百官直言阙失

按：《宋史宁宗本纪》：庆元六年夏五月“戊辰，诏侍从、台
谏、两省、卿监、郎官、馆职疏陈阙失及当今急务。辛未，
以久不雨，诏中外陈朝廷过失及时政利害。壬申，雨。
丁丑，诏三省、枢密院择臣僚封事可行者以闻。”

### 嘉泰四年三月乙亥诏百官疏陈时政阙失

按：《宋史宁宗本纪》云云。

### 嘉定元年下诏求言

按：《宋史宁宗本纪》：嘉定元年“春正月辛巳，下诏求言，
闰四月丁酉，以旱诏求言。”

嘉定二年五月己未，以旱，诏群臣上封事。

按：《宋史宁宗本纪》云云。

嘉定八年。夏四月癸卯。诏中外臣民。直言时政得失
按《宋史宁宗本纪》云云。

### 理宗宝庆元年诏内外文武官封章言事

按《宋史理宗本纪》：“宝庆元年五月甲子，诏内外文武
大小之臣，于国政有所见闻，封章来上，毋或有隐。”

### 端平元年春正月庚子朔诏求直言

按：《宋史理宗本纪》云云。

### 嘉熙二年以灾异诏求直言

按《宋史理宗本纪》：“嘉熙二年秋七月壬午，以霖雨不
止，烈风大作，诏避殿，减膳、彻乐，令中外之臣极言阙
失。”

嘉熙四年，以灾异诏求直言。

按《宋史理宗本纪》：四年秋七月乙丑，诏：“今夏六月恒
旸飞蝗为孽，朕德未修，民瘼尤甚。中外臣僚其直言
阙失无隐。”“十二月丙辰，地震。己未，诏求直言。”

### 淳祐二年诏求直言

按，《宋史理宗本纪》：淳祐二年十一月“己亥，日南至，雷
电交作，诏避殿，减膳，求直言。”

淳祐五年以来，岁正旦日食，诏求直言。

按《宋史理宗本纪》，“五年十二月壬午，太史奏，来岁正
旦日当食。诏以是月二十一日避殿减膳，命百司讲
行阙政，凡可以消弭灾变者直言无隐。”

淳祐七年，诏“求直言弭旱。”

按《宋史理宗本纪》：七年五月“乙亥，御集英殿策士，诏
求直言弭旱

### 开庆元年十一月戊申诏求直言

按：《宋史理宗本纪》云云。

### 景定三年春正月戊子朔诏申饬百官尽言

按：《宋史理宗本纪》云云。

景定五年七月，以星变，诏求直言。十月，度宗即位，诏
求直言。

按《宋史理宗本纪》，景定五年秋七月甲戌，彗星出柳，
“丁丑，诏中外臣僚直言朝政阙失”按《度宗本纪》：景
定五年十月丁卯，即皇帝位。“十一月丙戌，帝初听政，
御后殿，诏求直言，又诏先朝旧臣赵葵、谢方叔、程元
凤、马光祖、李曾伯各上言以匡不逮。”